b'\n_START_ARTICLE_\nDet vinker til meg i denne kveld\n_START_PARAGRAPH_\n\xc2\xabDet vinker til meg i denne kveld\xc2\xbb eller \xc2\xabKristine Valdresdatter\xc2\xbb som den ogs\xc3\xa5 kalles, er en vise fra romanen Kristine Valdresdatter skrevet av den norsk-amerikanske forfatteren Hans Andersen Foss. Romanen kom f\xc3\xb8rst ut i Decorah, Iowa, men ble ogs\xc3\xa5 sv\xc3\xa6rt popul\xc3\xa6r i Norge. Romanen ble filmatisert Kristine Valdresdatter i 1930._NEWLINE_Grunnstykkene i boka skal v\xc3\xa6re sanne. Kristine Valdresdatter fra Vang i Valdres og en venninne, som var seterjente, fikk tilbud om \xc3\xa5 reise til England. Der skulle de f\xc3\xa5 en utdannelse, og bo sammen med det fine borgerskapet av den engelske Lord Wakefield. Jentene var da 17 \xc3\xa5r. Wakefield pr\xc3\xb8vde \xc3\xa5 f\xc3\xa5 Kristine gift inn i det fine lag av engelsk storstand, men Kristine hadde en ungdomsvenn Harald som hun hadde mistet kontakten med men ikke kunne glemme. Hun trodde han var d\xc3\xb8d i et skipsforlis, men Harald hadde kommet til England og oppdaget at Lord Wakefield gjorde kur til jenta hans. Kristine trivdes ikke i England, og en kveld sto hun ute og sang \xc2\xabDet kling i mot meg i denne kveld, en tone fri, det er et v\xc3\xa5rbud i fra Valdres fjell\xc2\xbb. Harald h\xc3\xb8rte dette, og ga seg til kjenne, og fridde til henne. De bestemte seg for \xc3\xa5 reise tilbake til Norge. De engelske storfolkene fikk n\xc3\xa6rmest sjokk n\xc3\xa5r de inns\xc3\xa5 at Kristine var sammen med kusken til en av lordene. Men Harald gikk frem til sine h\xc3\xb8ye herrer, og ba om Kristines h\xc3\xa5nd. Harald og Kristine tok b\xc3\xa5t til Bergen, og reiste s\xc3\xa5 videre til Vang i Valdres. Der bygde de seg hus og levde godt._NEWLINE_Visa er innspilt p\xc3\xa5 Frem fra Glemselen kap. 8 med Rita Engebretsen.'